sinarproject/legisdata huggingface dataset:
Pertanyaan 127: ADUAN JALAN BERLUBANG MELALUI APLIKASI WAZE
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN EDRY FAIZAL BIN EDDY YUSOF (N23 DUSUN TUA)
Jawapan oleh: Y.A.B. Dato' Menteri Besar

Y.B. TUAN EDRY FAIZAL BIN EDDY YUSOF

Berapakah jumlah aduan berkenaan jalan berlubang yang diterima melalui aplikasi Waze?

Daripada jumlah itu berapakah yang diselesaikan dalam tempoh seminggu selepas aduan diterima?

Y.A.B. Dato' Menteri Besar

a) Semenjak Ogos 2017 sehingga Jun 2020, secara keseluruhan 104,888 pelaporan jalan berlubang di Selangor telah diterima menerusi aplikasi Waze. Berikut adalah pecahan pelaporan tersebut:

i. Pelaporan yang telah disahkan dan dalam tindakan sebanyak 23,207 (22.13%)

ii. Pelaporan yang telah diselesaikan sebanyak 72,908 (69.51%) iii. Pelaporan baharu diterima tetapi belum disahkan sebanyak 8,773 (8.36%)

b) Daripada jumlah pelaporan yang telah diselesaikan, sebanyak 49,890 (68.43%) pelaporan telah berjaya diselesaikan dalam tempoh seminggu selepas menerima aduan.